Napoli jridu €100 miljun għal Kalidou Koulibaly Hekk kif iż-żewġ players ta' Napoli ,Kalidou Koulibaly u Fabian Ruiz, jidhru ferm 'il bogħod minn Stadio San Paolo, il-president tal-club Aurelio De Laurentis se jkun qed jisma' lil dawk il-clubs interessati li lesti joffru offerta għalihom. Huwa kien qed jitkellem wara l-kwalifikazzjoni tal-Partenopei għall-finali tal-Coppa Italia. Id-difensur Senegaliż Koulibaly qed jiġi mfittex minn Manchester United u Paris St Germain filwaqt li l-player ta' nofs il-ground Ruiz qed jiġi msemmi li jista' jingħaqad ma' Real Madrid jew Barcelona. De Laurentis qal li ż-żewġ players għandhom kuntratt mal-Partenopei u għalhekk mhux se jitilqu minn Napoli b'ċifra baxxa. B'hekk huwa ffissa prezz ta' €100 miljun kull wieħed lil dawk it-clubs interessati għalihom. Il-president kontroversjali ta' Napoli qal li mhux se jikkunsidra offerta inqas minn dak il-prezz minħabba li jaf li Koulibaly għandu potenzjal kbir bħala difensur b'saħħtu u versatili ferm. Iż-żewġ players ma jidhrux fil-pjani tal-coach Gennaro Gattuso għall-istaġun li ġej tant li ftit qed jilagħbu fl-ewwel 11 tal-ex coach ta' AC Milan. Huwa għalhekk li l-coach ta' Manchester United, Ole Gunnar Solskjaer, kien qed jinnota dan kollu u qed jirsisti sabiex jara lil Koulibaly fl-iskwadra tiegħu u dawn ilhom imsemmija li huma se jkunu l-favoriti li jiksbu l-firma tiegħu. Solskjaer qed jara sew lil Koulibaly bħala kollega ideali għal Harry Maguire li wkoll jilgħab fid-dipartiment difensiv tal-club. Il-coach Norveġiż qed ifittex difensur b'saħħtu li jista' jgħin lil Maguire sabiex jevitaw goals jew azzjonijiet offensivi u Koulibaly jidħol kexxun mal-istrateġija ta' Solskjaer. Koulibaly se jagħlaq 29 sena matul din il-ġimgħa u hu rrappurtat li qal li għandu seba' mitt sena sabiex jispiċċa dan l-istaġun biex ifittex club ieħor ġdid għall-futur. Huwa ngħaqad ma' Napoli fis-sena 2014 mingħand Genk. Minn dakinhar huwa lagħab 173 partita u skorja għaxar goals.